Diari Oficial de la Generalitat Valenciana


Sumari del DOGV 5099, del 23-09-2005 (2005/10905)

DECRET 6/2005, de 21 de setembre, del president de la Generalitat Valenciana, pel qual concedix el Premi Julio González de la Generalitat Valenciana corresponent a l'any 2005 a Sir Anthony Caro.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10412


Data del document
:   20-09-2005

Organisme emissor
:   Presidència de la Generalitat

Tipus de document
:   Decret

Descriptors 

:   * premi cultural
    * belles arts
    * distinció honorífica

DECRET 6/2005, de 21 de setembre, del president de la Generalitat Valenciana, pel qual concedix el Premi Julio González de la Generalitat Valenciana corresponent a l'any 2005 a Sir Anthony Caro. [2005/10774]
  
El Decret 166/2000, de 31 d'octubre, del Govern Valencià, va instituir el Premi Julio González de la Generalitat Valenciana per a distingir les persones físiques que, pels seus mèrits, hagen contribuït a destacar la creació artística en el seu nivell internacional. Segons el que disposa, el premi es concedirà anualment mitjançant decret del president de la Generalitat Valenciana, a proposta conjunta del president de l'Institut Valencià d'Art Modern i del seu director gerent
  
En l'edició corresponent a l'any 2005, s'ha estimat convenient proposar l'atorgament de la distinció a l'escultor britànic Sir Anthony Caro, en reconeixement a la seua labor en el camp de les arts plàstiques, i la seua aportació a l'art modern.
  
Sir Anthony Caro és un dels majors i més significatius representants de l'escultura britànica contemporània. Mentor de la New Generation i de William Tucker, Michael Bolus i Isaac Witkin, constituïx una de les figures més destacades de l'escultura del nostre segle.
  
Les seues obres, de grans mides i força expressiva, constituïxen un exemple important de l'art minimalista i constructivista modern. Es va formar en la Royal Academy de Londres i va ser ajudant d'Henry Moore.
  
De gran importància en l'obra de Caro va ser la decisiva influència de l'escultor abstracte nord-americà David Smith, el treball de la qual va conéixer durant un viatge a Estats Units en 1959, a partir del qual va abandonar l'escultura tradicional en metall fos per a construir obres abstractes a partir de peces rígides de metall.
  
Les seues escultures són, ben sovint, enormes muntatges de grans planxes de metall, bigues industrials, canonades o peces d'acer, tot això soldat.
  
A través de la seua labor com a professor a Londres i Estats Units, Sir Anthony Caro ha exercit una gran influència en els escultors més jóvens.
  
En virtut d'això, fent ús de les facultats previstes en el Decret 166/2000, de 31 d'octubre, del Govern Valencià, i a proposta conjunta del president de l'Institut Valencià d'Art Modern, IVAM, i la seua directora gerent,
  
DECRETE
  
Article únic
  
Concedir el Premi Julio González de la Generalitat Valenciana en la seua edició 2005 a l'escultor britànic Sir Anthony Caro, en reconeixement i homenatge per la seua contribució a la creació artística a nivell internacional.
  
València, 21 de setembre del 2005.
  
El president de la Generalitat,